<classify> Na ELIUD NGONDO ILEJE WANANCHI wilayani Ileje katika Mkoa wa Songwe, wametakiwa kula chakula kwa afya na si kutuliza njaa ili kuweza kuepukana na tatizo la utapiamlo ambalo limekuwa ni kero kubwa. Hayo yamezungumzwa jana na Mkuu wa Wilaya, Joseph Mkude katika Kijiji cha Mlale ambako ulifanyika uhamasishaji wa msuala ya lishe kwakutumia sanaa, ulioandaliwa na mradi wa kilimo kwa lishe maarufu kwa jina la ATONU. Mkude alisema wananchi wilayani Ileje wanalima mazao mengi, lakini wameshindwa kupangilia milo yao, matokeo yake wamekuwa wakila kushibisha matumbo tu na si kwa afya.Alisema mafunzo yanayotolewa na wataalamu yanatakiwa kuzingatiwa ili kuweza kuiokoa jamii hiyo ambayo imekuwa na asilimia kubwa ya watoto wenye utapiamlo kwa sababu ya kutozingatia ulaji ulio bora.  <topic>: KITAIFA 